  Туспуктэм: Майя Бывальцева Майя Бывальцева 0+ 15-тӥ коньывуонэ Алнаш ёросысь Байтэрек гуртын калык творчествоя но православи лулчеберетъя «Пукрол гуръёс» VIII улосвылкуспо фестиваль-вожвылъяськон ортчоз. Та дыре ужрадэ пыриськыны мылкыд кариcьёслэсь куриськонъёссэс кутон мынэ. Со сярысь ёрос администрfцилэн «ВКонтатке» мерлыко вотэсысь бамаз ивортӥзы. Фестиваль-вожвылъяськонэ самодеятельной кырӟась ансамбльёс, калык кырӟанъя ансамбльёс, фольклор коллективъёс, огназы кырӟасьёс пыриськыны быгато. Арлыдзыя - быдэ вуэмъёс гинэ. Коллективъёс но солистъёс кырӟанъёсты асьсэ анай кылынызы быдэстыны кулэ. Вожвылъяськон кык номинациосын мыноз: калык крезьгур, духовной крезьгур. Фестивальлэн валатэтэз (положение) татын. Куриськонъёсты 8-тӥ коньывуонозь vit-alya@male.ru адресъя ыстоно. Тодэ вайытом, 23-тӥ куарусёнэ Алнаш ёросысь Асан гуртын «Трокай» калыккылос (фольклор) фестиваль-конкурс ортчоз. Тегъёс: Лулчеберет фольклор Православие крезьгур Алнаш Удмуртия фестиваль  